56. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 692 της 15/26 Σεπτ. 1978 (ΦΕΚ Α' 159) Περί του τρόπου διαθέσεως, εκποιήσεως και διαχειρίσεως των εκτυπουμένων τόμων αποφάσεων και ευρετηρίων του Συμβουλίου της Επικρατείας. Έχοντες υπόψη: το άρθρον 63 παρ. 2 του Ν.Δ. 170 του 1973 "περί του Συμβουλίου της Επικρατείας" και την υπ' αριθ. 649/1978 γνώμην του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν και διατάσσομεν: Άρθρον 1. Η μέριμνα δια την διάθεσιν, εκποίησιν και την εν γένει διαχείρισιν των εκτυπουμένων κατ' έτος εις ιδίους όρους αποφάσεων του Συμβουλίου της Επικρατείας και του ευρετηρίου αυτών, ανατίθεται εις τριμελή επιτροπήν εκ δικαστικών λειτουργών του Συμβουλίου της Επικρατείας, συγκροτουμένην επί τριετεί θητεία δι' αποφάσεως του Προέδρου του Συμβουλίου. Άρθρον 2. 1.Αι σειραί των εκδιδομένων κατ' έτος τόμων των αποφάσεων του Συμβουλίου της Επικρατείας, ως και τα ετήσια ευρετήρια αυτών διατίθενται υπό του εντεταλμένου προς τούτο υπό της ανωτέρω Επιτροπής υπαλλήλου της γραμματείας του δικαστηρίου επί πληρωμή και δη ουχί πλέον της μιας σειράς εις έκαστον αγοραστήν. (Αντί για τις σελ. 104,237-104,242(α) Σελ. 104,237(α) Τεύχος Η101-Σελ. 5 Συμβούλιο Επικρατείας 6.ΑΑ.α.54-56 2.Η αξία εκάστου τόμου αποφάσεων ή ευρετηρίου καθορίζεται εκάστοτε υπό της ως άνω Επιτροπής Διαχειρίσεως εις ύψος υπερκαλύπτον το κόστος της εκτυπώσεώς των. Η Επιτροπή, δικαιούται να προβαίνη, κατ' εκτίμησιν των συνθηκών, εις αναθεώρησιν των τιμών πωλήσεως. 3.Το αντίτιμον της πραγματοποιουμένης εκάστοτε πωλήσεως περιέχεται εις το Δημόσιον Ταμείον. Άρθρον 3. Εκ των εκτυπουμένων εκάστοτε τόμων διατίθενται δωρεάν: α)Δύο σειραί εις άπαντα τα Υπουργεία, της μιας εξ αυτών προοριζομένης δια την διεύθυνσιν διοικητικού και της ετέρας δια την νομικήν υπηρεσίαν. β)Μία σειρά δι' εκάστην Νομαρχίαν, αποστελλομένη απ' ευθείας εις ταύτας. γ)Μία σειρά δι' έκαστον των δικαστικών λειτουργών των υπηρετούντων εις το Συμβούλιον της Επικρατείας και τα τακτικά διοικητικά δικαστήρια. δ)Μία σειρά δι' έκαστον ανώτατον εκπαιδευτικόν ίδρυμα. ε)Ανά μία σειρά δια τας βιβλιοθήκας της Βουλής, του Αρείου Πάγου, του Νομικού Συμβουλίου του Κράτους, της Εθνικής Βιβλιοθήκης και την Βιβλιοθήκην του Υπουργείου Δικαιοσύνης. στ)Οκτώ σειραί δια την βιβλιοθήκην του Συμβουλίου της Επικρατείας. ζ)Μία σειρά εις εκείνα εκ των νομικών προσώπων δημοσίου δικαίου, δια τα οποία η ως άνω Επιτροπή ήθελε κρίνει επιβεβλημένην την δωρεάν διάθεσιν. Άρθρον 4 Εκ των εκτυπουμένων τόμων εκάστου έτους διαφυλλάσσονται εκατόν τουλάχιστον σειραί αποφάσεων μετά των αντιστοίχων ευρετηρίων ως απόθεμα προοριζόμενον αποκλειστικώς δια τους νεοδιοριζομένους Εισηγητάς του Συμβουλίου της Επικρατείας. Σελ. 104,238(α) Τεύχος Η101-Σελ. 6 6.ΑΑ.α.56 Συμβούλιο Επικρατείας 